દીવ: દીવના મલાલા ગામનો એનઆરઆઈ વિપિન જેઠાલાલ ભાલિયા (ઉ.વ.32) છેલ્લાં બે મહિના પહેલાં લંડનથી દીવ આવ્યો હતો અને બુધવારે સાંજે પાંચ વાગ્યાના અરસામાં મલાલા ગામના સ્મશાન પાછળ આવેલા દરિયામાં ન્હાવા માટે ગયો હતો. એ સમયે વિશાળ‌ મોજું આવતા તેમને તાણી ગયો હતો. ત્યાં હાજર રહેલા રિતેશ પ્રકાશ બામણિયાની સામે જ આ ઘટના બનતા તેમણે પોલીસને જાણ કરી હતી. જેથી પોલીસ અને ફાયર બ્રિગેડની ટીમ ઘટનાસ્થળે પહોંચી હતી અને યુવાનની શોધખોળ હાથ ધરી હતી. છતાં તે હાથ લાગ્યો ન હતો. આ બનાવથી હાલ તો પરિવારજનો ચિંતિત બન્યા છે.